עונת 2020/2021 ב-NBA

עונת 2020/2021 היא העונה ה-75 של ליגת ה-NBA. בשל השבתת הליגה בעונה הקודמת, אשר דחתה את סיומה לאוקטובר 2020, עונת 2020/2021 נפתחה מאוחר מהרגיל – ב-22 בדצמבר 2020. על פי המתווה שהוסכם בין הנהלת הליגה לבין ארגון שחקני ה-NBA, במהלך העונה הסדירה שיחקה כל קבוצה ב-72 משחקים בלבד. קיומו של משחק האולסטאר, אשר היה אמור להתקיים בבאנקרס לייף פילדהאוס שבאינדיאנה, היה מוטל בספק בגין קיצור העונה הסדירה, אך בסופו של דבר נערך בסטייט פארם ארנה שבאטלנטה. באליפות עונה זו זכתה מילווקי באקס, בפעם השנייה בתולדותיה, לאחר שגברה בסדרת הגמר על פיניקס סאנס, בתוצאה 4–2. שחקן הבאקס, יאניס אדטוקומבו, זכה בתואר ה-MVP של סדרת הגמר. לאורך העונה אירחה קבוצת טורונטו ראפטורס את משחקיה הביתיים באולם אמלי ארנה שבטמפה, פלורידה, על מנת להימנע מקשיים הקשורים במגפת הקורונה במעברי הגבול התכופים בין ארצות הברית לקנדה. דראפט ה-NBA‏ 2020 נערך ב-18 בנובמבר 2020, באולפני רשת ESPN שבעיר בריסטול, קונטיקט. באופן חריג, בשל מגפת הקורונה, המועמדים להיבחר בדראפט לא היו נוכחים באולם הדראפט, אלא השתתפו באופן וירטואלי בלבד. בהגרלת ה"לוטרי" שנערכה ב-20 באוגוסט, נקבע שמינסוטה טימברוולבס תבחר ראשונה בדראפט, ובשלושת המקומות הבאים יבחרו גולדן סטייט ווריורס, שארלוט הורנטס ושיקגו בולס, בהתאמה. בבחירה הראשונה בדראפט בחרה מינסוטה את הקלע אנתוני אדוארדס מאוניברסיטת ג'ורג'יה. בדראפט נבחרו שני שחקנים ישראלים – הסמול פורוורד דני אבדיה נבחר בבחירה התשיעית על ידי וושינגטון ויזארדס, ובכך היה לישראלי שנבחר בבחירה הגבוהה ביותר בדראפט, והרכז ים מדר נבחר על ידי בוסטון סלטיקס בבחירה ה-47. 17 בנובמבר 2020: אוקלהומה סיטי ת'אנדר העבירה את כריס פול ועבדל נאדר לפיניקס סאנס, תמורת ריקי רוביו, קלי אוברה, טיי ג'רום, ג'יילן לקיו ובחירת דראפט עתידית. 18 בנובמבר 2020: אוקלהומה סיטי ת'אנדר העבירה את דניס שרודר ללוס אנג'לס לייקרס, תמורת דני גרין וג'יידן מקדניאלס. 18 בנובמבר 2020: דאלאס מאבריקס העבירה את סת' קרי לפילדלפיה 76', תמורת ג'וש ריצ'רדסון וטיילר ביי. 20 בנובמבר 2020: במסגרת טרייד משולש בין מינסוטה טימברוולבס, ניו יורק ניקס ואוקלהומה סיטי ת'אנדר, הטימברוולבס קיבלו את ריקי רוביו, ליאנדרו בולמארו וג'יידן מקדניאלס, הניקס קיבלו את עמנואל קוויקלי ובחירת דראפט עתידית, והת'אנדר קיבלו את ג'יימס ג'ונסון, אלכסיי פוקושבסקי ובחירת דראפט עתידית. 22 בנובמבר 2020: יוסטון רוקטס העבירה את רוברט קובינגטון לפורטלנד טרייל בלייזרס, תמורת טרבור אריזה, אייזיאה סטיוארט ובחירת דראפט עתידית. 22 בנובמבר 2020: אוקלהומה סיטי ת'אנדר העבירה את קלי אוברה לגולדן סטייט ווריורס, תמורת שתי בחירות דראפט עתידיות. 24 בנובמבר 2020: במסגרת טרייד מרובע בין מילווקי באקס, ניו אורלינס פליקנס, דנוור נאגטס ואוקלהומה סיטי ת'אנדר, הבאקס קיבלו את ג'רו הולידיי וסם מריל, הפליקנס קיבלו את אריק בלדסו, סטיבן אדמס ושתי בחירות דראפט עתידיות, הנאגטס קיבלו את אר. ג'יי. המפטון, והת'אנדר קיבלו את ג'ורג' היל, דריוס מילר, קנריץ' ויליאמס, ג'וש גריי, זיילן צ'יטם ובחירת דראפט עתידית. 3 בדצמבר 2020: יוסטון רוקטס העבירה את ראסל וסטברוק לוושינגטון ויזארדס, תמורת ג'ון וול ובחירת דראפט עתידית. 8 בדצמבר 2020: אוקלהומה סיטי ת'אנדר העבירה את דני גרין, ונסן פוארייה וטרנס פרגוסון לפילדלפיה 76', תמורת אל הורפורד, תאו מאלדון ובחירת דראפט עתידית. 16 בינואר 2021: במסגרת טרייד מרובע בין ברוקלין נטס, קליבלנד קאבלירס, אינדיאנה פייסרס ויוסטון רוקטס, הנטס קיבלו את ג'יימס הארדן, הקאבלירס קיבלו את ג'רט אלן וטוריאן פרינס, הפייסרס קיבלו את קאריס לוורט ושתי בחירות דראפט עתידיות, והרוקטס קיבלו את ויקטור אולדיפו, דאנטה אקסום, רודיונס קורוץ ו-4 בחירות דראפט עתידית. 25 במרץ 2021: אורלנדו מג'יק העבירה את ניקולה ווצ'ביץ' ואל-פארוק אמינו לשיקגו בולס, תמורת ונדל קרטר, אוטו פורטר ושתי בחירות דראפט עתידית. משחק האולסטאר של ה-NBA נערך ב-7 במרץ 2021 באולם סטייט פארם ארנה שבאטלנטה. כמדי שנה, עשרת השחקנים הפותחים במשחק נבחרו על פי שקלול קולות של אוהדים, שחקני הליגה ופרשנים, ואת 14 השחקנים המחליפים בחרו מאמני הליגה (בסך הכול 5 שחקני חמישייה ו-7 מחליפים מכל אזור). שני השחקנים בעלי מספר הקולות הרב ביותר לפתוח בחמישיות (אחד מהמזרח ואחד מהמערב) משמשים כ"קפטנים" של קבוצתם, אותה הם מרכיבים מתוך יתר השחקנים שנבחרו להשתתף במשחק, במהלך "דראפט" בין הקפטנים בו הם בוחרים את השחקנים לסירוגין. לברון ג'יימס (לוס אנג'לס לייקרס) וקווין דוראנט (ברוקלין נטס) זכו במספר הקולות הרב ביותר, ובכך נבחרו לשמש כשני הקפטנים. את החמישייה הפותחת של "קבוצת "לברון" השלימו סטפן קרי, לוקה דונצ'יץ', יאניס אדטוקומבו וניקולה יוקיץ', ומחליפי הקבוצה היו כריס פול, דמיאן לילארד, ג'יילן בראון, פול ג'ורג', דומנטאס סאבוניס ורודי גובר. את החמישייה הפותחת של "קבוצת דוראנט" הרכיבו קיירי אירווינג, בראדלי ביל, קוואי לנארד, ג'ייסון טייטום וזאיון ויליאמסון (דוראנט עצמו החמיץ את המשחק בשל פציעה), ומחליפי הקבוצה היו מייק קונלי, דונובן מיטשל, ג'יימס הארדן, זאק לאבין, ג'וליוס רנדל וניקולה ווצ'ביץ'. מלבד דוראנט, גם בן סימונס, דווין בוקר, אנתוני דייוויס וג'ואל אמביד הפצועים נבחרו למשחק אך לא השתתפו בו. במשחק האולסטאר ניצחה "קבוצת לברון" בתוצאה 170–150, ויאניס אדטוקומבו זכה בתואר ה-MVP של המשחק לאחר שקלע 35 נקודות ב-100% מהשדה. פצועים ^- דווין בוקר, קווין דוראנט ואנתוני דייוויס לא שותפו במשחק בשל פציעות. נעדרו ^- ג'ואל אמביד ובן סימונס נעדרו מהמשחק בעקבות כניסה לבידוד. משחק הכוכבים העולים - במשחק העולים נבחרים עשרה רוקיז ועשרה שחקנים בעונתם השנייה ב-NBA, המחולקים לשחקנים אזרחי ארצות הברית ("קבוצת ארצות הברית") ושחקנים משאר מדינות העולם ("קבוצת העולם"). באותה השנה בעקבות מגפת הקורונה, המשחק לא התקיים אלא רק נבחרו שחקנים למשחק. תחרות השלשות - נערכה ב-7 במרץ. הזוכה בתחרות היה סטפן קרי מגולדן סטייט ווריורס. משתתפים נוספים בתחרות היו מייק קונלי, ג'יילן בראון, ג'ייסון טייטום, דונובן מיטשל וזאק לאבין. תחרות ההטבעות - נערכה ב-7 במרץ. הזוכה בתחרות היה אנפרני סיימונס מפורטלנד טרייל בלייזרס. משתתפים נוספים בתחרות היו אובי טופין וקסיוס סטנלי. אתגר הכישורים - נערך ב-7 במרץ. הזוכה בתחרות היה דומנטאס סאבוניס מאינדיאנה פייסרס. משתתפים נוספים בתחרות היו כריס פול, לוקה דונצ'יץ', רוברט קובינגטון, ניקולה ווצ'ביץ' וג'וליוס ראנדל. להלן רשימות הזוכים והמועמדים הרשמיים לכל אחד מהפרסים העונתיים: חמישיות העונה: חמישיות ההגנה של העונה: חמישיות הרוקיז של העונה: רק ששת הקבוצות המובילות בכל אזור עולות לסיבוב הראשון של פלייאוף ה-NBA, בעוד שארבעת הקבוצות הבאים ישתתפו בטורניר הפליי-אין. בכל אזור: הקבוצה במקום ה-7 מארחת את הקבוצה במקום ה-8 בסבב ההזדמנות הכפולה והקבוצות צריכה לנצח משחק אחד כדי לעלות, כשהמנצחת במשחק זה מקבלת את המקום השביעי בפלייאוף. כל אחת מהקבוצות במקום ה-9 והקבוצה במקום ה-10 צריכות שתי ניצחונות כדי לעלות לפלייאוף. הקבוצה במקום ה-9 מארחת את הקבוצה במקום ה-10 בסיבוב ההדחה, כאשר המפסידה מודחת. המפסידה בסבב ההזדמנות הכפולה מארחת את המנצחת במשחק סיבוב ההדחה, כשהמנצחת מקבלת את המקום ה-8 והמפסידה מודחת. כל אחת מסדרות הפלייאוף משוחקת בשיטת הטוב משבעה משחקים, כלומר הקבוצה הראשונה אשר מגיעה לארבעה ניצחונות מנצחת בסדרה. סגל האלופה, מילווקי באקס: יאניס אדטוקומבו, כריס מידלטון, ג'רו הולידיי, ברוק לופז, פי. ג'יי. טאקר, דונטה דיווינצ'נזו, פאט קונוטון, בובי פורטיס, ברין פורבס, ג'ף טיג, ת'נאסיס אדטוקומבו, אלייז'ה בראיינט, ממאדי דיאקיטה, ג'ורדן נוורה, סם מריל, ג'סטין ג'קסון ואקסל טופון. מאמן ראשי: מייק בודנהולצר. ליגת הNBA גמר 2022 בNBA מדיה וקבצים בנושא עונת 2020/2021 ב-NBA בוויקישיתוף חבר הנאמנים של ה-NBA מאשר את מתווה חזרת הליגה לפעילות, באתר ה-NBA,‏ 4 ביוני 2020 עונת 2020/2021 תיפתח ב-22 בדצמבר 2020, באתר הרשמי, 10 בנובמבר 2020 בוטל משחק האולסטאר 2021 באינדיאנה, באתר ה-NBA,‏ 25 בנובמבר 2020 אולמי בריסטול יארחו את דראפט 2020, באתר ESPN,‏ 22 באוקטובר 2020 הלוטרי התקיים, אלו האפשריות של דני אבדיה ב-NBA‏, באתר וואלה, 21 באוגוסט 2020 היסטוריה: דני אבדיה נבחר במקום ה-9 בדראפט ה-NBA על ידי וושינגטון, באתר וואלה, 19 בנובמבר 2020 ים מדר נבחר 47 בדראפט על ידי בוסטון, צפוי להישאר העונה בהפועל תל אביב, באתר וואלה, 19 בנובמבר 2020 ת'יבודו מונה למאמן הראשי של הניקס, באתר הקבוצה, 30 ביולי 2020 נאש מונה למאמן הראשי של הנטס, באתר הקבוצה, 3 בספטמבר 2020 דונובן מונה למאמן הראשי של הבולס, באתר הקבוצה, 22 בספטמבר 2020 ריברס מונה למאמן הראשי של פילדלפיה, באתר הקבוצה, 2 באוקטובר 2020 ביורקגרן מונה למאמן הראשי של הפייסרס, באתר הקבוצה, 20 באוקטובר 2020 טיירון לו מונה למאמן הראשי של הקליפרס, באתר הקבוצה, 20 באוקטובר 2020 ואן גנדי מונה למאמן הראשי של הפליקנס, באתר הקבוצה, 22 באוקטובר 2020 סיילאס מונה למאמן הראשי של הרוקטס, באתר הקבוצה, 30 באוקטובר 2020 דגנולט מונה למאמן הראשי של הת'אנדר, באתר הקבוצה, 11 בנובמבר 2020 אחרי 22 עונות ובגיל 43: וינס קרטר הודיע על פרישה מכדורסל, באתר וואלה, 25 ביוני 2020 מרווין ויליאמס מודיע על פרישה ממשחק, באתר ESPN,‏ 8 בספטמבר 2020 ניו אורלינס מציגה את צוות האימון לעונת 2020/2021, באתר הקבוצה, 16 בנובמבר 2020 אנדרו בוגוט מודיע על פרישה ממשחק, באתר הליגה האוסטרלית, 1 בדצמבר 2020 טרנר ימונה לעוזר מאמן בבוסטון, באתר boston.com‏, 30 בנובמבר 2020 הווארד חותם על חוזה בפילדלפיה, באתר הקבוצה, 21 בנובמבר 2020 גרנט חותם על חוזה בדטרויט, באתר הקבוצה, 22 בנובמבר 2020 הארל חותם על חוזה בלייקרס, באתר הקבוצה, 22 בנובמבר 2020 מת'יוז חותם על חוזה בלייקרס, באתר הקבוצה, 22 בנובמבר 2020 רונדו חותם על חוזה באטלנטה, באתר הקבוצה, 23 בנובמבר 2020 ביינס חותם על חוזה בטורונטו, באתר הקבוצה, 24 בנובמבר 2020 גלינארי חותם על חוזה באטלנטה, באתר הקבוצה, 24 בנובמבר 2020 גאסול חותם על חוזה בלייקרס, באתר הקבוצה, 24 בנובמבר 2020 ווד חותם על חוזה ביוסטון, באתר הקבוצה, 24 בנובמבר 2020 בוגדנוביץ' חותם על חוזה באטלנטה, באתר הקבוצה, 25 בנובמבר 2020 איבקה חותם על חוזה בקליפרס, באתר הקבוצה, 25 בנובמבר 2020 וייטסייד חותם על חוזה בסקרמנטו, באתר הקבוצה, 27 בנובמבר 2020 קראודר חותם על חוזה בפיניקס, באתר הקבוצה, 28 בנובמבר 2020 הייוורד חותם על חוזה בשארלוט, באתר הקבוצה, 29 בנובמבר 2020 תומפסון וטיג חותמים על חוזה בבוסטון, באתר הקבוצה, 30 בנובמבר 2020 פול נשלח בטרייד לפיניקס, באתר ה-NBA,‏ 16 בנובמבר 2020 הלייקרס מצרפים את שרדר, באתר הקבוצה, 18 בנובמבר 2020 פילדלפיה מצרפת את סת' קרי, באתר הקבוצה, 18 בנובמבר 2020 מינסוטה מצרפת את רוביו, בולמארו ומקדניאלס, באתר הקבוצה, 20 בנובמבר 2020 פורטלנד מצרפת את קובינגטון, באתר הקבוצה, 22 בנובמבר 2020 הווריורס מצרפים את אוברה, באתר הקבוצה, 22 בנובמבר 2020 ג'רו הילידיי נשלח למילווקי בטרייד מרובע, באתר ה-NBA,‏ 24 בנובמבר 2020 וסטברוק נשלח לוושינגטון תמורת ג'ון וול, באתר ה-NBA‏, 3 בדצמבר 2020 הורפורד נשלח בטרייד לת'אנדר, באתר ה-NBA‏, 8 בדצמבר 2020